CELEX: 32021R1447
Language: fi
Date: 2021-09-03 00:00:00
Title: Komission täytäntöönpanoasetus (EU) 2021/1447, annettu 3 päivänä syyskuuta 2021, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien sitrushedelmävalmisteiden ja -säilykkeiden (mandariinien jne.) tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella annetun täytäntöönpanoasetuksen (EU) 2020/1534 muuttamisesta

6.9.2021   
               
               
                  FI
               
               
                  Euroopan unionin virallinen lehti
               
               
                  L 313/13
               
            
         KOMISSION TÄYTÄNTÖÖNPANOASETUS (EU) 2021/1447,
         annettu 3 päivänä syyskuuta 2021,
         lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien sitrushedelmävalmisteiden ja -säilykkeiden (mandariinien jne.) tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella annetun täytäntöönpanoasetuksen (EU) 2020/1534 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan 1 kohdan,
         sekä katsoo seuraavaa:
         
                     (1)
                  
                  
                     Tiettyjen Kiinan kansantasavallasta peräisin olevien sitrushedelmävalmisteiden ja -säilykkeiden (mandariinien jne.) tuonnissa kannetaan lopullinen polkumyyntitulli, joka otettiin käyttöön komission täytäntöönpanoasetuksella (EU) 2020/1534 (2).
                  
               
                     (2)
                  
                  
                     Toyoshima Share Yidu Foods Co., Ltd (3), Taric (4)-lisäkoodi A889, joka on Kiinan kansantasavallassa sijaitseva yritys, jonka tiettyjen sitrushedelmävalmisteiden ja -säilykkeiden (mandariinien jne.) vientiin unioniin sovelletaan 499,6 euron suuruista polkumyyntitullia tuotteen nettopainotonnia kohti, ilmoitti komissiolle muuttaneensa 22 päivänä tammikuuta 2008 nimensä muotoon ”Hubei Fomdas Foods Co., Ltd, Yidu, Hubei”.
                  
               
                     (3)
                  
                  
                     Yritys pyysi nimenmuutoksensa johdosta 31 päivänä maaliskuuta 2021 komissiota vahvistamaan, että nimenmuutos ei vaikuta sen oikeuteen hyötyä otoksen ulkopuolisiin yhteistyössä toimineisiin vientiä harjoittaviin tuottajiin sovellettavasta tullista, jota siihen sovellettiin, kun sillä oli vielä vanha nimensä. Yritys selvensi erityisesti, että se pyytää, että nimenmuutos tulisi voimaan päivänä, jona se esitti komissiolle pyyntönsä, eli 31 päivästä maaliskuuta 2021 alkaen.
                  
               
                     (4)
                  
                  
                     Komissio totesi toimitettuja tietoja tarkasteltuaan, että nimenmuutos oli asiaankuuluvien viranomaisten asianmukaisesti rekisteröimä eikä aiheuttanut uutta suhdetta muihin yritysryhmiin, joita komissio ei tutkinut. Tämä nimenmuutos ei näin ollen vaikuta täytäntöönpanoasetuksen (EU) 2020/1534 päätelmiin eikä eritotenkaan yritykseen sovellettavaan polkumyyntitulliin.
                  
               
                     (5)
                  
                  
                     Ottaen huomioon edellisessä johdanto-osan kappaleessa esitetyt seikat komissio katsoi aiheelliseksi muuttaa täytäntöönpanoasetusta (EU) 2020/1534, jotta siinä otettaisiin huomioon yrityksen, jolle oli aiemmin osoitettu Taric-lisäkoodi A889, muuttunut nimi.
                  
               
                     (6)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Muutetaan täytäntöönpanoasetuksen (EU) 2020/1534 liite seuraavasti:
               
                  ”Toyoshima Share Yidu Foods Co.”
               
               korvataan seuraavasti:
               
                  ”Hubei Fomdas Foods Co., Ltd, Yidu, Hubei”.
               
            
            
               2.   Yritykselle Toyoshima Share Yidu Foods Co., Ltd aiemmin annettua Taric-lisäkoodia A889 sovelletaan yritykseen Hubei Fomdas Foods Co., Ltd, Yidu, Hubei 31 päivästä maaliskuuta 2021 alkaen. Yrityksen Hubei Fomdas Foods Co., Ltd, Yidu, Hubei valmistamien tuotteiden tuonnissa mahdollisesti maksetut lopulliset tullit, jotka ylittävät täytäntöönpanoasetuksen (EU) 2020/1534 1 artiklan 2 kohdassa yrityksen Toyoshima Share Yidu Foods Co osalta vahvistetun polkumyyntitullin, on palautettava tai peruutettava sovellettavan tullilainsäädännön mukaisesti.
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  Komission täytäntöönpanoasetus (EU) 2020/1534, annettu 21 päivänä lokakuuta 2020, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien sitrushedelmävalmisteiden ja -säilykkeiden (mandariinien jne.) tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella (EUVL L 351, 22.10.2020, s. 2).
         
            (3)  Kyseinen yritys on asetuksen (EU) 2020/1534 liitteessä mainittu otoksen ulkopuoliseksi yhteistyössä toimineeksi vientiä harjoittavaksi tuottajaksi.
         
            (4)  Euroopan unionin yhtenäistariffi.